ᱚᱨᱤᱭᱟᱞᱩᱨ

ᱚᱨᱤᱭᱟᱞᱩᱨ ᱫᱚ ᱮᱛᱚᱢ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱛᱟᱢᱤᱞᱱᱟᱰᱩ ᱨᱮ ᱚᱨᱤᱭᱟᱞᱩᱨ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱟᱨ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱟᱨ ᱪᱩᱱᱟ ᱫᱷᱤᱨᱤ ᱛᱮ ᱠᱤᱥᱟᱹᱬ ᱜᱮᱭᱟ, ᱱᱚᱣᱟ ᱮᱭᱟᱭ ᱜᱚᱴᱟᱝ ᱥᱤᱢᱮᱱᱴ ᱠᱟᱹᱨᱠᱷᱟᱱᱟ ᱟᱨ ᱵᱟᱨᱭᱟ ᱪᱤᱱᱤ ᱠᱟᱹᱨᱠᱷᱟᱱᱟ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾ ᱱᱚᱣᱟ ᱥᱚᱦᱚᱨ ᱫᱚ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱪᱮᱱᱱᱟᱭ ᱠᱷᱚᱱ ᱓᱑᱐ ᱠᱤᱞᱚᱢᱤᱴᱚᱨ (᱑᱙᱐ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾

ᱚᱨᱤᱭᱟᱞᱩᱨ ᱫᱚ ᱑᱙᱔᱗ ᱥᱟᱞ ᱨᱮ ᱥᱤᱧᱚᱛ ᱯᱷᱩᱨᱜᱟᱹᱞ ᱫᱷᱟᱹᱵᱤᱡ ᱫᱚ ᱢᱟᱬᱟᱝ ᱛᱨᱤᱪᱤᱨᱟᱯᱚᱞᱞᱤ ᱦᱚᱱᱚᱛ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ ᱟᱨ ᱑᱙᱙᱕ ᱥᱟᱞ ᱫᱷᱟᱹᱵᱤᱡ ᱫᱚ ᱛᱨᱤᱪᱤᱨᱟᱯᱚᱞᱞᱤ ᱦᱚᱱᱚᱛ, ᱒᱐᱐᱗ ᱥᱟᱞ ᱫᱷᱟᱹᱵᱤᱡ ᱫᱚ ᱯᱮᱨᱚᱢᱵᱚᱞᱩᱨ ᱦᱚᱱᱚᱛ ᱟᱨ ᱛᱟᱭᱚᱢ ᱛᱮ ᱱᱟᱣᱟ ᱜᱮ ᱵᱮᱱᱟᱣ ᱮᱱ ᱚᱨᱤᱭᱟᱞᱩᱨ ᱦᱚᱱᱚᱛ ᱨᱮᱱᱟᱜ ᱢᱤᱫ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾

ᱚᱨᱤᱭᱟᱞᱩᱨ ᱫᱚ ᱑᱙᱙᱔ ᱥᱟᱞ ᱨᱮ ᱛᱷᱟᱯᱚᱱ ᱟᱠᱟᱱ ᱢᱤᱫ ᱱᱚᱜᱚᱨᱯᱟᱞᱤᱠᱟ ᱦᱚᱛᱮᱛᱮ ᱥᱟᱥᱚᱱᱚᱜᱼᱟ ᱾ ᱒᱐᱑᱑ ᱥᱟᱞ ᱫᱷᱟᱹᱵᱤᱡ, ᱱᱚᱜᱚᱨᱯᱟᱞᱤᱠᱟ ᱫᱚ ᱗.᱖᱒ ᱜᱟᱺᱴ ᱠᱤᱞᱚᱢᱤᱴᱚᱨ (᱒.᱙᱔ ᱜᱟᱺᱴ ᱢᱤᱞ) ᱴᱚᱴᱷᱟ ᱨᱮ ᱯᱟᱥᱱᱟᱣ ᱟᱠᱟᱱᱟ ᱟᱨ ᱱᱩᱠᱩ ᱦᱚᱲ ᱮᱞ ᱫᱚ ᱒᱘,᱙᱐᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱚᱨᱤᱭᱟᱞᱩᱨ ᱫᱚ ᱚᱨᱤᱭᱟᱞᱩᱨ ᱵᱤᱫᱷᱟᱱᱥᱚᱵᱷᱟ ᱴᱚᱴᱷᱟ ᱵᱷᱤᱛᱤᱨ ᱨᱮ ᱦᱤᱡᱩᱜᱼᱟ ᱱᱚᱣᱟ ᱫᱚ ᱢᱚᱬᱮ ᱥᱮᱨᱢᱟ ᱨᱮ ᱢᱤᱫ ᱫᱷᱟᱣ ᱛᱟᱢᱤᱞᱱᱟᱰᱩ ᱵᱤᱫᱷᱟᱱᱥᱚᱵᱷᱟ ᱞᱟᱹᱜᱤᱫ ᱛᱮ ᱢᱤᱫ ᱥᱚᱦᱮᱫᱟᱜ ᱵᱟᱪᱷᱱᱟᱣ ᱦᱩᱭᱩᱜᱼᱟ ᱟᱨ ᱱᱚᱣᱟ ᱪᱤᱫᱚᱱᱵᱚᱨᱚᱢ ᱵᱟᱪᱷᱱᱟᱣ ᱴᱚᱴᱷᱟ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱱᱚᱣᱟ ᱫᱚ ᱢᱚᱬᱮ ᱥᱮᱨᱢᱟ ᱨᱮ ᱢᱤᱫ ᱫᱷᱟᱣ ᱟᱡᱤᱡ ᱥᱚᱸᱥᱚᱫᱽ ᱥᱚᱦᱮᱫ ᱟᱜ ᱵᱟᱪᱷᱱᱟᱣ ᱦᱩᱭᱩᱜᱼᱟ ᱾

ᱦᱚᱲ ᱮᱞ

᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱚᱨᱤᱭᱟᱞᱩᱨ ᱨᱤᱱ ᱦᱚᱲ ᱮᱞ ᱫᱚ ᱒᱘,᱙᱐᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑,᱐᱐᱐ ᱠᱚᱲᱟ ᱨᱮ ᱑,᱐᱑᱔ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱛᱟᱦᱮᱸ ᱠᱟᱱᱟ, ᱱᱯᱣᱟ ᱡᱟᱹᱛᱤᱭᱟᱹᱨᱤ ᱡᱟᱱᱟᱝ ᱡᱟᱹᱱᱤ ᱫᱚ ᱙᱒᱙ ᱠᱷᱚᱱ ᱟᱹᱰᱤ ᱰᱮᱦᱮᱨ ᱛᱟᱦᱮᱸ ᱠᱟᱱᱟ ᱾ ᱜᱩᱴ ᱒,᱙᱗᱗ ᱦᱚᱲ ᱫᱚ ᱛᱩᱨᱩᱭ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑,᱕᱓᱘ ᱠᱚᱲᱟ ᱟᱨ ᱑,᱔᱓᱙ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱭᱟᱜ ᱦᱚᱲ ᱮᱞ ᱫᱚ ᱑᱑.᱒᱖% ᱟᱨ ᱟᱹᱫᱤᱵᱟᱹᱥᱤ ᱭᱟᱜ ᱦᱚᱲ ᱮᱞ ᱫᱚ ᱐.᱐᱓% ᱢᱮᱱᱟᱜᱼᱟ ᱾ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱫᱚ ᱗᱒.᱙᱙% ᱥᱟᱞᱟᱜ ᱵᱟᱨᱟᱵᱟᱹᱨᱤ ᱠᱷᱟᱱᱮᱢ ᱥᱚᱦᱚᱨ ᱨᱮᱱᱟᱜ ᱥᱮᱪᱮᱫ ᱫᱚ ᱗᱖.᱐᱔% ᱛᱟᱦᱮᱸ ᱠᱟᱱᱟ ᱾ ᱥᱚᱦᱚᱨ ᱨᱮ ᱜᱩᱴ ᱗,᱓᱑᱙ ᱚᱲᱟᱜ ᱛᱟᱦᱮᱸ ᱠᱟᱱᱟ ᱾

ᱥᱟᱜᱟᱲᱚᱢ
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ NH136 ᱫᱚ ᱯᱮᱨᱚᱢᱵᱚᱞᱩᱨ ᱟᱨ ᱛᱚᱸᱡᱟᱵᱩᱨ ᱮ ᱡᱚᱲᱟᱣᱟ, ᱚᱨᱤᱭᱟᱞᱩᱨ ᱞᱮᱠᱟᱛᱮ ᱥᱮᱱᱚᱜᱼᱟ, ᱯᱚᱱᱚᱛ ᱨᱟᱡᱽᱰᱟᱦᱟᱨ SH143 - ᱚᱨᱤᱭᱟᱞᱩᱨ - ᱛᱷᱚᱸᱜᱟᱯᱩᱨᱚᱢ - ᱛᱷᱤᱴᱴᱟᱠᱩᱰᱤ ᱟᱨ SH139 ᱚᱨᱤᱭᱟᱞᱩᱨ SH139 ᱨᱮᱴᱴᱤᱯᱚᱞᱟᱭᱚᱱ ᱫᱚ ᱚᱨᱤᱭᱟᱞᱩᱨ ᱞᱮᱠᱟᱛᱮ ᱢᱩᱬ ᱥᱚᱲᱚᱠ ᱢᱮᱱᱟᱜᱼᱟ ᱾ ᱚᱨᱤᱭᱟᱞᱩᱨ ᱱᱚᱜᱚᱨᱯᱟᱞᱤᱠᱟ ᱨᱮᱱᱟᱜ ᱜᱩᱴ ᱥᱚᱲᱚᱠ ᱫᱚ ᱒᱙.᱑᱗ ᱠᱤᱞᱚᱢᱤᱴᱚᱨ (᱑᱘.᱑᱓ ᱢᱤᱞ) ᱢᱮᱱᱟᱜᱼᱟ ᱾ ᱚᱨᱤᱭᱟᱞᱩᱨ ᱞᱟᱹᱜᱤᱫ ᱨᱮᱜᱩᱞᱟᱨ ᱚᱱᱛᱚᱨᱼᱥᱚᱦᱚᱨ ᱵᱟᱥ ᱥᱮᱵᱟ ᱢᱮᱱᱟᱜᱼᱟ ᱾ ᱛᱟᱢᱤᱞᱱᱟᱰᱩ ᱯᱚᱱᱚᱛ ᱥᱟᱜᱟᱲᱚᱢ ᱱᱤᱜᱟᱢ ᱫᱚ ᱵᱷᱤᱱᱟᱹ ᱵᱷᱤᱱᱟᱹ ᱥᱚᱦᱚᱨ  ᱚᱨᱤᱭᱟᱞᱩᱨ ᱥᱟᱞᱟᱜ ᱡᱚᱲᱟᱣᱟᱜ ᱫᱤᱱᱟᱹᱢ ᱦᱤᱞᱚᱜ ᱪᱟᱞᱟᱜᱼᱟ ᱾ ᱥᱚᱦᱚᱨ ᱠᱷᱚᱱ ᱢᱩᱬ ᱤᱱᱴᱟᱨ ᱥᱤᱴᱤ ᱵᱟᱥ ᱰᱟᱦᱟᱨ ᱫᱚ ᱛᱨᱤᱪᱤ, ᱪᱤᱫᱚᱱᱵᱚᱨᱚᱢ, ᱡᱚᱭᱚᱱᱠᱚᱱᱰᱚᱢ, ᱯᱮᱨᱚᱢᱵᱚᱞᱩᱨ ᱟᱨ ᱛᱚᱸᱡᱟᱵᱩᱨ ᱞᱮᱠᱟᱱ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱞᱟᱹᱜᱤᱫ ᱛᱮ ᱢᱮᱱᱟᱜᱼᱟ ᱾ ᱚᱨᱤᱭᱟᱞᱩᱨ ᱨᱮᱞᱣᱮ ᱥᱴᱮᱥᱚᱱ ᱫᱚ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱪᱮᱱᱱᱟᱭ ᱟᱨ ᱛᱨᱤᱪᱤ ᱛᱟᱞᱟ ᱨᱮᱱᱟᱜ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱟᱨ ᱢᱟᱫᱩᱨᱟᱭ ᱟᱨ ᱛᱤᱨᱩᱱᱮᱞᱵᱷᱮᱞᱤ ᱞᱮᱠᱟᱱ ᱢᱩᱬ ᱥᱚᱦᱚᱨ ᱠᱷᱚᱱ ᱨᱮᱞ ᱦᱚᱛᱮᱛᱮ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱥᱩᱨ ᱨᱮᱱᱟᱜ ᱡᱟᱦᱟᱡᱽ ᱜᱷᱟᱴ ᱫᱚ ᱠᱚᱨᱟᱭᱠᱚᱞ ᱡᱟᱦᱟᱡᱽ ᱜᱷᱟᱴ ᱠᱟᱱᱟ, ᱱᱚᱣᱟ ᱫᱚ ᱙᱕ ᱠᱤᱞᱚᱢᱤᱴᱚᱨ (᱕᱙ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ, ᱟᱨ ᱱᱚᱣᱟ ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱫᱚ ᱛᱤᱨᱩᱪᱤᱨᱟᱯᱚᱞᱞᱤ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ, ᱱᱚᱣᱟ ᱫᱚ ᱥᱚᱦᱚᱨ ᱠᱷᱚᱱ ᱫᱚ ᱗᱖ ᱠᱤᱞᱚᱢᱤᱴᱚᱨ (᱔᱗ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾

 ᱥᱟᱹᱠᱷᱭᱟᱹᱛ 

ᱵᱟᱦᱨᱮ ᱡᱚᱱᱚᱲ
https://web.archive.org/web/20091102195707/http://municipality.tn.gov.in/Ariyalur/

ᱛᱷᱚᱠ:ᱚᱨᱤᱭᱟᱞᱩᱨ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱛᱷᱚᱠ:ᱛᱟᱢᱤᱞᱱᱟᱰᱩ
ᱛᱷᱚᱠ:ᱚᱨᱤᱭᱟᱞᱩᱨ ᱦᱚᱱᱚᱛ